钦定古今图书集成/明伦汇编/氏族典/第251卷 > 张养
## 钦定古今图书集成/明伦汇编/氏族典/第251卷 > 张养

按《山西通志》：“养字惟直，榆次人，举人九河之子。万历
丙辰会魁。初授中书舍人，主考山东，所取皆知名士，
多为卿辅者。拜御史，论劾不避权贵。巡视淮扬盐政，
洁己通商，极力振刷，清出浮课二十馀万，皆贮公帑。
奸人侧目，思中伤之，媒糵于督盐大珰，以公费为私
囊，支销为破冒，诬奏下刑部狱，禁锢八年。国乱贼入狱，众皆罗拜，养独挺身直立，贼怒，复安置镇安。